Diari Oficial de la Generalitat Valenciana


Sumari del DOGV 9121, del 06-07-2021 (2021/6909)

RESOLUCIÓ de 15 de juny de 2021, del director general de l'Institut Valencià de la Joventut, per la qual s'accepta la renúncia d'una beca per a la realització de pràctiques professionals a l'Institut Valencià de la Joventut.
--------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9121

Data del DOGV
:   06-07-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/6909


Data del document
:   15-06-2021

Organisme emissor
:   Institut Valencià de la Joventut

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 15 de juny de 2021, del director general de l'Institut Valencià de la Joventut, per la qual s'accepta la renúncia d'una beca per a la realització de pràctiques professionals a l'Institut Valencià de la Joventut. [2021/6909]  
Per mitjà de la Resolució de 25 de novembre de 2019, del director general de l'Institut Valencià de la Joventut, es van concedir tres beques per a la realització de pràctiques professionals a l'Institut Valencià de la Joventut (IVAJ), (DOGV 8690, 03.12.2019).  
Lorena Garcés Piquer, amb DNI \*\*3971\*\*L, que va ser nomenada com a becària per a la realització de pràctiques professionals per a persones graduades o llicenciades en Pedagogia o Psicologia en les dependències de l'IVAJ, ha manifestat la seua expressa renúncia a aquesta amb els efectes de 31 de maig de 2021.  
D'acord amb el que es disposa en l'article 10 de l'Ordre 6/2018, de 23 de maig, de la Vicepresidència i Conselleria d'Igualtat i Polítiques Inclusives, per la qual s'aproven les bases que regulen les beques per a la realització de pràctiques professionals a l'Institut Valencià de la Joventut, si es produeix una vacant durant el període de gaudi de la beca i ha transcorregut la meitat del període de duració de la beca, aquesta podrà declarar-se deserta.  
Així mateix, la situació excepcional originada per l'actual declaració de l'estat d'alarma per a la gestió de la situació de crisi sanitària ocasionada per la Covid-19 i l'escàs període de temps restant en la duració de les beques de referència, aconsella no cridar les persones incloses en la borsa de reserva constituïda.  
Per tot això, resolc:  
  
Primer  
Acceptar la renúncia de Lorena Garcés Piquer, amb DNI \*\*3971\*\*L, com a beneficiària de la beca per a la realització de pràctiques professionals per a persones graduades o llicenciades en Pedagogia o Psicologia, amb els efectes des del dia 31 de maig de 2021.  
  
Segon  
Declarar deserta la beca de referència, en atenció al fet que ha transcorregut més de la meitat del període de duració d'aquesta.  
  
Tercer  
Suspendre la crida de nous beneficiaris de la beca per a la realització de pràctiques professionals per a persones graduades o llicenciades en Pedagogia o Psicologia per la Covid-19 i l'escàs període de temps restant en la duració de la beca de referència.  
  
Contra aquesta resolució, que posa fi a la via administrativa, es podrà interposar potestativament recurs de reposició davant de l'òrgan que ha dictat l'acte, en el termini d'un mes, comptador des de l'endemà de la publicació, de conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la publicació, d'acord amb els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjudici que les persones interessades puguen exercitar qualsevol altra via que consideren oportuna.  
  
València, 15 de juny de 2021.- El director general de l'IVAJ: Jesús Martí Nadal.